💜💜සිංහල පරිවර්තනය : සුලෝචනා ජයකොඩි💜💜
තීරණයක් ගන්න වෙනවා.
ගෞරවයෙන් මැරෙනවද,
නැත්නම් වෙන කෙනෙක්ගේ අතින් මැරෙනවද කියලා.
තව එක අඩියක් ඉස්සරහට තිබ්බොත්,
මම ඔයාව කපලා දානවා.
කරන්න.
ඔයා කිව්වේ එයා දැක්කම එක වගේ වුණාට වෙන කෙනෙක් කියලානේ.
එහෙනම් ඇයි පාක් ජුං-ගිල්...
ඇයි එයා මාව මතක් කරගන්න හදන්නේ?
එයා මාව කොහෙත්ම දැනගන්න විදිහක් නැති කෙනෙක් වෙන්න ඕනනේ.
ඒකද ඔයා බය වෙලා ඉන්නේ?
ඔයා එයා ආදරේ කරපු කෙනාව මරපු නිසාද?
ඔයාට නෑ කියන්න බෑ වගේ නේද.
සමහර වෙලාවට, ඇත්තම වචන...
හිත ගොඩක් රිද්දනවා.
ඇයි ඔයා
RM කණ්ඩායම මට බාර දුන්නේ?
ඔයා බලාපොරොත්තු වෙන දේ
ඔයාටම කරගන්න පුළුවන් වෙන්න.
මට කුතුහලයක් තිබුණා.
මොකද කවුරුහරි එච්චර නිර්භීත වුණු පළවෙනි වතාව ඒක.
10 කොටස
මේක රසයි.
ඒයි, මම ඔයාට අයිස් ඇමරිකානෝ එකක් ගත්තා. ඔයා කොහෙද ගියේ?
චෝයි ජුන්-වූන්ග්.
අවධානය ගන්න.
හරි.
ඔයාලට පේන විදිහට,
මේ පාර අපිට සිද්ධි දෙකක් තියෙනවා.
චා යුන්-ජේ, චා යුන්-හි.
-එයාලා එකම වයසෙ සහෝදරයොද? -එයාලා නිවුන්නු.
පේන විදිහට, ගැහැණු ළමයා, චා යුන්-හි ගේ මට්ටම ගොඩක් ඉහළයි.
සාමාන්‍ය කෙනෙක්ට වඩා චා යුන්-ජේ ගේ මට්ටමත් ටිකක් වැඩියි.
-බීම ලෑස්තියි. -හරි.
ලිම් මහත්තයා යන්න. මම මූට මොළේ ටිකක් පාදලා දෙන්නම්.
-ඇහ්? -මම? ඇයි?
යන්නකෝ ඉතින්.
මොකද මේ එකපාරටම කියවන්නේ?
තැනක හැසිරෙන්න දන්නේ නැද්ද?
මම මේ වගේ කැෆේ එකකදි ඔයාට බනීවි කියලා හිතුවද?
මට ඔයාට කියන්න දෙයක් තියෙනවා.
මොකක්ද?
මේකයි...
අනේ, ඔයා මාව බය කරනවා දැන් නම්.
කියන දෙයක් කියන්නකෝ ඉතින්. මම මොකක් හරි වැරැද්දක් කළාද?
මම මේක කියන්නේ ඔයා අතින් වැරැද්දක් වෙයි කියලා.
ඔයා කවදාවත් නැති තරම් මේ සිද්ධිය ගැන කල්පනාවෙන් ඉන්න ඕනේ.
ඇයි ඒ?
මේ සිද්ධිය ලිම් මහත්තයාට ටිකක් සංවේදී කාරණයක්.
ඒ නිසා එයා ගැන හොඳට බලන්න.
ඉතින් මොකක් ගැනද මේක?
මේක ලිංගික අතවර සිද්ධියක්.
ඇතුළට යන්නේ නැද්ද?
නෑ, මම යන්නේ නෑ.
මේ දර්ශන සෝල් වල යැන්ග්හ්‍යොන්-ඩොං වල ආරක්ෂිත කැමරාවක සටහන් වුණු ඒවා.
පිරිමි කෙනෙක් පාරේදී කාන්තාවකට පහර දෙනවා.
කාන්තාව පැනලා යන්න හදනකොට, පිරිමි කෙනා පස්සෙන් යනවා...
වීඩියෝ එකේ ඉන්න කාන්තාව
යුන්-හි.
පහර දුන්න කෙනාට පළවෙනි නඩුවෙන් අවුරුදු දෙකක හිර දඬුවමක් සහ
අත්හිටවූ සිර දඬුවමක් නියම වෙලා තියෙනවා.
ඒක නම් හරිම මදි.
යුන්-හි ගේ දෙමව්පියෝ අභියාචනයක් දැම්මා.
ඉතින් කොහොමහරි අපිට එයාලගේ සෘණ ශක්ති මට්ටම අඩු කරන්න වෙනවා.
එතකොට එයාලට අභියාචනය කරන්න පුළුවන්.
චා යුන්-හිට සමහරවිට අපහසු වෙන්න පුළුවන් නිසා, මම එයා ගැන බලන්නම්.
ඔයාලා දෙන්නා ගිහින් චා යුන්-ජේව හොයාගන්න.
එයා මේ වෙලාවේ තනියම විරෝධතාවක් කරනවා.
හරි.
ලිම් මහත්තයා ඔහොම ඉන්නේ මේ සිද්ධිය නිසාම නෙවෙයි නේද?
ඇත්තම කියන්නකෝ. එතකොට මම අතින් වැරැද්දක් වෙන එකක් නෑ.
එයා පොඩි කාලේ...
එයාගේ අම්මව සමූහ දූෂණයකට ලක්වෙලා තියෙනවා.
ඊටපස්සේ එයා දිවි නහගෙන.
මේ සිද්ධිය.
එයාට අමාරු වේවි.
මියොංසින් විශ්වවිද්‍යාල රෝහල
චා යුන්-හි මෙනවිය.
මම තමයි ඔයාගේ නඩුව බාරව ඉන්න නීතිඥවරිය, කූ ර්‍යොන්.
නීතිඥ කූ ර්‍යොන්
ලිංගික අතවර අපරාධකරුවන්ට දෙන දඬුවම් සංශෝධනය කරනු!
හෙලෝ, ඔයා චා යුන්-ජේ මහත්තයද?
ඔව්.
මම චෝයි ජුන්-වූන්ග්, යොන්හා-ගු ප්‍රාදේශීය පුවත්පතේ මාධ්‍යවේදියෙක්.
මේ ඉන්නේ මගේ සහායකයා, ලිම් ර්යුං-ගු.
හෙලෝ.
අපි ආවේ ඔයාගේ කතාව අහලා උදව් කරන්න ඕන කියලා හිතුණු නිසා.
වාර්තාකරු චෝයි ජුන්-වූන්ග්
එහෙමද. ස්තූතියි.
මේක හරිම අමාරු ඇති නේද.
අමාරු වෙන්නම එපායැ.
මොකද මේ ඔක්කොම මගේ වැරැද්ද.
මේක ඔයාට සෙල්ලමක්ද?
දිනුවද පැරදුණාද කියලා මට වැඩක් නෑ, ඕක නවත්තන්න.
ඔයා මගේ තත්ත්වය ගැන හිතන්නේ නැද්ද?
මේක මගේ වැරැද්ද, ඒ නිසා නවත්තන්න.
මට කාවවත් දකින්න ඕන නෑ, ඒ නිසා එන්නත් එපා.
මම ආයේ කවදාවත් නඩු කියන්නේ නෑ. එච්චරයි!
ඔයාට ඇහුණනේ?
දැන් යන්න.
බෑ.
මට තව අහන්න ඕනේ.
ඔච්චරම ඕන නම් ඉන්ටර්නෙට් එකේ බලලා හොයාගන්න.
ඔක්කොම ඒකේ තියෙනවා.
මම ඒවා බැලුවා.
මම වෙන නීතිඥයෙක් එක්ක ගියොත් නීතිය වෙනස් වේවිද?
මට අභියාචනා කරන්න උවමනාවක් නෑ.
හැබැයි.
මට ඔයා ගැන ලොකු උනන්දුවක් තියෙනවා.
අනික මම කැමති මමම අහලා තීරණයක් ගන්න එකට.
මම මෙතන ඉන්නම්, කතා කරන්න හිතුණ වෙලාවක කතා කරන්න.
ඔක්කොම මගේ වැරැද්ද.
කලින් හරිම සතුටින් හිටපු එයා අද මෙහෙම ඉන්න එක.
ඉස්සර ලස්සනට අඳින්න ආස කරපු එයා
දැන් ලොකු පිරිමි ඇඳුම් විතරක් අඳින එක.
එදා මම...
එයාව ඒ විදිහට යන්න දුන්නේ නැත්නම්.
එහෙනම් කවදාවත් එහෙම දෙයක් වෙන්නේ නෑ...
මොකක්ද මේ?
තමුසෙට පිස්සුද?
ඒයි.
බේරගත්ත එකාට "පිස්සා" කියන්න එපා.
නැගිටලා පන්ති යන්නේ නැද්ද?
අද පන්ති ගියේ නැත්නම් ෆේල් වෙනවා නේද?
ඒයි. මම නැගිටලා ඉන්නේ. යමන්!
ඒයි, මට වැඩක් තියෙනවා ඒ නිසා මම රෑ වෙලා එන්නේ, තේරුණාද?
මොකක්? මටත් අද රෑට වැඩක් තියෙනවනේ.
ඒයි!
මම කිව්වනේ එකම දවසේ ප්ලෑන් දාගන්න එපා කියලා.
අපි වෙනම ගියාට පස්සේ අම්මා හැමදාම කතා කරනවා.
-මොකද කරන්නේ? -හරි ඉතින්. මම බලාගන්නම්කෝ.
දැන් යනවා යන්න.
බලාගන්න හරියට.
මෙයාට කිසි ගාණක් නෑනේ අප්පා.
කිසිම ගාණක් නෑ.
-ඒයි! -මොකද!
මුගේ නම්...
හරි, බොමු.
-චියර්ස්. -චියර්ස්.
මගේ කැම්පස් ජීවිතේම ඉවරයි.
උඹට විතරයි.
ඇයි මෙතනම වෙන්න ඕනේ?
මාව දන්නවා වගේ ඉන්න එපා, කතා කරන්නවත්, බලන්නවත් එපා. තේරුණාද?
හරියට කරපන්.
-යමු. -යමු.
මේක නම්...
කොහොමද ඔයාලා නිවුන්නු වෙලා එකම බාර් එකට කැමති වෙන්නේ?
ඒයි, ඔයයි ඔයාගේ නංගියි එක වගේ පේන්නේ නෑනේ.
-ඔව්, මම දන්නවා. -ඔව්.
මම හිතුවේ නිවුන්නු ඔක්කොම එක වගේ කියලා.
ප්‍රශංසාවට ස්තූතියි. මේ අවුරුද්දටම මම සතුටු වුණු එකම දවස මේක.
අපි දෙන්නා වෙනස් විදිහට ඉපදුණු එකට දෙමව්පියන්ට මම හැමදාම ස්තූති කරනවා.
මට ස්ට්‍රෙස් හැදෙනවා. තව රවුන්ඩ් එකක් යමුද.
මන්දා, බොනවා වැඩියි වගේ.
ඒයි, චියර්ස්.
-දාන්න! -චියර්ස්!
අපි දැන් යමුද?
කොහෙද?
ඒයි, චා යුන්-ජේ.
මොකද?
ඇයි මාව දන්නවා වගේ ඉන්නේ? බීලද?
උඹ කවද්ද ගෙදර යන්නේ? මම දැන් යනවා.
හරි. බායි.
මට බයයි. මාත් එක්ක ගෙදර යන්න බැරිද?
ඔයාට බයයි?
ඔයා ගැනමද ඔය කියන්නේ?
මටත් උඹව බයයි.
මූ නම්...
මම තව එකක් ගහන්න යනවා. උඹ ටැක්සියක පලයන්.
මොනවද මේ කියවන්නේ? මැරෙනකම් බොන්නද හදන්නේ?
අපි එකට ගෙදර යමුකෝ.
ප්ලීස්?
ඕක නවත්තපන්.
මගේ ඇඟ හිරිවැටෙනවා. තිබුණ මතත් බැස්සා.
නිකන් යනවා යන්න!
හරි ඉතින්.
පස්සේ ගෙදර එනකොට කට වහගෙන එනවා හොඳයි.
මූ නම්...
රිදුණද?
අප්පා.
අනේ එයාව ගිහින් දාන්නකෝ.
එයා බයයි කිව්වනේ.
දැක්කෙ නැද්ද දැන් කරපු දේ?
එයා මාර හයියයිනේ!
-ඒත් දැන් රෑ වෙලානේ. -මට වමනේ යන්න වගේ.
මේක රසයි.
යුන්-හි, ටැක්සියක් හම්බුණාද?
එකක්වත් නෑ, මම පයින් යනවා. ප්‍රධාන පාරට ගිහින් ආයේ බලනවා.
ගෙදර ගිහින් මට කෝල් කරන්න.
යුන්-හි, ගෙදර ගියාම මැසේජ් එකක් දාන්න.
හරි.
ඇත්තටම, චා යුන්-ජේ?
උඹනේ මට යන්න කිව්වේ...
මැරෙන්න ඕන නැත්නම් කට වහගෙන ඇවිදපන්.
මේකා නම්...
උදව් කරන්න!
අනේ මාව බේරගන්න!
ගෙදර ගියාම මට කෝල් කරන්න.
හෙලෝ?
අම්මා.
බය හිතෙනවා නම් කෝල් කරන්න.
ඒයි, උඹ නිදිද?
මොකක්, එයා තාම ගෙදර ඇවිත් නැද්ද?
බයයි කිව්වනේ. එයා යුන්-ග්යොන්ග්ලගේ ගෙදර හිටියද දන්නෙ නෑ?
මට හරිම නිදිමතයි. ඕන එකක්.
මූණ හෝදගෙන නිදාගන්න ඕනේ.
තාත්තේ. මේ රෑ වෙලා මොකද මෙතන කරන්නේ?
උඹ මහ කාලකන්නියෙක්. උඹ කොහෙද හිටියේ?
යුන්-හිට ඒ දේ සිද්ධ වෙද්දී උඹ කොහෙද හිටියේ?
මොකක්ද යුන්-හිට වුණේ?
යුන්-හි...
යුන්-ජේ.
මොකක්...
ඔයාට මොකද වුණේ?
කවුද...
කවුද මේක කළේ?
මට කියන්න, කවුද ඔයාට මෙහෙම කළේ?
නවත්තන්න.
අපිට එයාව අල්ලගන්න වෙනවා.
එපා, යුන්-ජේ.
අම්මා කිව්වා පොලිසියට කතා කරනවා කියලා. අනේ, අම්මා එක්ක කතා කරලා ඒක නවත්තන්නකෝ.
ඔයා මොනවද මේ...
ඔයාට ඕන ඔයාට මේක කරපු එකාට නිකම්ම බේරිලා යන්න දෙන්නද?
එතකොට මම?
මිනිස්සු මේක දැනගන්නවාට මම කැමති නෑ.
මට ඕන මුකුත් නොවුණා වගේ පාඩුවේ ඉන්න.
ඔයාට පිස්සුද?
මේ කතාව පැතිරුණොත් ඔයා වගකියනවද?
ඕක නිසා තමයි මම කිව්වේ වැඩිය බොන්නෙ නැතුව ගෙදර යන්න කියලා!
උඹට ඕන වුණේ එළියට වෙලා නටන්නනේ!
මොකක්?
ඇයි ඒ වෙලාවේ එතනින් පයින් ගියේ?
ඔයා තනියම හිටපු නිසා තමයි ඒ වගේ කාලකන්නි ඔයා පස්සේ ආවේ!
මේක උඹේ වැරැද්ද.
මේක උඹේ වැරැද්ද!
මම කිව්වනේ මට බයයි කියලා. මම කිව්වනේ මාත් එක්ක එන්න කියලා!
උඹ මාත් එක්ක ආවා නම්, මට මේ වගේ දෙයක් කවදාවත් වෙන්නේ නෑ!
මේක උඹේ වැරැද්ද!
මේ ඔක්කොම උඹේ වැරැද්ද!
සිහියට එනවා!
අනේ මට අනුකම්පා කරන්න.
අනේ මාව මරන්න එපා.
අනේ එපා...
මම උඹව මැරුවේ නැත්නම්,
උඹ මට මොනවද කරලා දෙන්නේ?
අනේ මාව මරන්න එපා.
අනේ මට සමාවෙන්න. අනේ මාව මරන්න එපා.
සමාවෙන්න.
උඹට ජීවත් වෙන්න ඕනද?
ඔව්.
එහෙනම් මම කියන දේ කරනවා.
කෑ ගහන්න එපා.
ඇස් ඇරලා බලන්න එපා.
මම ගියාම, ඇස් වහගෙනම ඉඳලා 1000ට ගැනලා විතරක් යනවා.
-තේරුණාද? -ඔව්.
මං ළඟ ඔයාගෙ ID එක තියෙනවා.
පොලිසියට කතා කළොත්, මම ඔයාව හොයාගෙන එනවා.
මම කියන්නෑ.
අනේ, මාව මරන්න එපා.
එක, දෙක…
තුන, හතර…
කාන්තා වැසිකිළිය කරුණාකර පිරිසිදුව භාවිතා කරන්න
හයසිය අසූවයි.
පිරිමි වැසිකිළිය කරුණාකර පිරිසිදුව භාවිතා කරන්න
හයසිය අසූ එකයි.
හයසිය අසූ දෙකයි.
හයසිය අසූ තුනයි.
මම කිව්වනේ ඇස් වහගෙන 1,000ට ගණන් කරන්න කියලා.
මට ඇත්තටම සමාවෙන්න!
සමාවෙන්න. අනේ මාව මරන්න එපා!
මට ඇත්තටම සමාවෙන්න!
සමාවෙන්න. මාව මරන්න එපා, ප්ලීස්.
මම කාටවත් කියන්නෑ, ඒ නිසා අනේ මාව මරන්න එපා.
සමාවෙන්න.
විත්තිකාරයා ඔයාගෙ උරහිසට අත තිබ්බම,
ඇයි ඔයා මුකුත් වුණේ නෑ වගේ එයා එක්ක ගියේ?
මම හිතුවේ ඒ මගේ අයියා කියලා.
ඔයා මට කිව්වෙ නිකන් යන්න කියලා...
අයියත් ඒ බාර් එකේම හිටිය නිසා මම හිතුවේ එයා මට විහිළුවක් කරන්න පස්සෙන් ආවා කියලා.
සාක්ෂි කූඩුව
ඉතින් ඒ ඔයාගෙ අයියා නෙවෙයි කියලා දැනගත්තම,
ඇයි ඔයා එකපාරටම එයාව පැත්තකට තල්ලු කරේ නැත්තේ?
එයා අයියා නෙවෙයි කියලා දැනගෙන මම බේරෙන්න හැදුවා...
මැරෙන්න ඕන නැත්නම් කට වහගෙන යමන්.
ඒත් එයා තර්ජනය කළා මම කෑගැහුවොත් මරනවා කියලා,
ඒ නිසා එයා පස්සෙන් යනවා ඇරෙන්න මට වෙන විකල්පයක් තිබුණේ නෑ.
ඒත් ඔයා එයාට විරුද්ධව මුකුත් කළේ නෑනේ, නේද?
හරිනේ?
මූ නම්...
මම විරුද්ධ වුණා.
ඒ ළඟපාත කඩවල් ඒ වෙලාවෙත් ඇරලා තිබුණේ.
ඔයා ඇත්තටම දැඩිව විරුද්ධ වුණා නම්, කාටහරි ඒක ඇහෙන්න තිබුණා.
මම විරුද්ධ වුණා.
විත්තිකාරයා ඔයාව ඇදගෙන ගිය මෝල් එකේ වැසිකිළියේ
දොර අගුල් කැඩිලයි තිබුණේ.
මං ළඟ ඔයාගෙ ID එක තියෙනවා.
පොලිසියට කතා කළොත්, මම ඔයාව හොයාගෙන එනවා.
-මම කියන්නෑ. -දොර ඇරලයි තිබුණේ
ඒ නිසා ඔයාට ලේසියෙන්ම දුවලා යන්න තිබුණා.
ගලවන්න අමාරු ඔයාගෙ කලිසම ගලවනකම්
ඔයා මොකද කර කර හිටියේ?
ඔයා හයියෙන් කෑගැහුවා නම්, කාටහරි ඇහෙන්න තිබුණා.
ඒත් කවුරුත් මුකුත් ඇහුවේ නෑ.
ඔයා දැඩිව විරුද්ධ වුණෙත් නෑ, පණ බේරගන්න දුවන්න හැදුවෙත් නෑ!
මම…
උත්තර දෙන්න.
-මම… -ඔයා ඇත්තටම ඒකට අකමැති වුණා නම්,
ඔයා විරුද්ධ වෙන්න තිබුණා.
ඔයා ගැහැණු ළමයෙක් වුණත්,
ඔයා ඇත්තටම විරුද්ධ වුණා නම්, ඔයා දූෂණය නොවෙන්න තිබුණා.
ඒ කියන්නේ ඔයා විත්තිකාරයාගේ ක්‍රියාවන්ට එකඟ වුණා කියන එක නේද?
විරුද්ධයි ස්වාමීනි!
විත්තිය සාක්ෂිකාරියට කියන දේවල් හරිම නුසුදුසුයි.
විරෝධතාවය පිළිගන්නවා.
එච්චරයි.
මට ආරංචි විදියට එයාට අවුරුදු දෙකයිලු හිරේ ඉන්න වෙන්නෙ.
මොකද එයා බීලා හිටියේ, අනික ඒක කලින් සැලසුම් කරපු එකක් නෙවෙයිලු.
එයා තවම තරුණ නිසා.
එයා දක්ෂ ශිෂ්‍යයෙක් නිසා වගේම එයාට යාළුවෝ ගොඩක් ඉන්න නිසා.
හොඳ අනාගතයක් තියෙන මෙඩිකල් ස්ටුඩන්ට් කෙනෙක් නිසා.
සමාව ඉල්ලපු ලිපියි, සමාජ සේවා වැඩයි.
එයාව බේරගන්න හැමදේම කළා. අන්තිමේදී, එයාගෙ දඬුවම අඩු වුණා.
හිරේට අවුරුදු දෙකයි, පරිවාස කාලයක් විතරයි.
දෙවැනි නඩුවේ තීන්දුව දෙනකම් එයාව අත්අඩංගුවට ගන්නෙත් නෑ.
ඉතින් එයා දැන් නිදහස් මනුස්සයෙක්.
ඒකද ඔයා මේ තනියම විරෝධතාවයක් කරන්නේ?
මම හිතුවා මේකෙන් ඇපීල් එකට උදව්වක් වෙයි කියලා.
ඔයා දන්නවනේ එයාගෙ දෙමව්පියෝ ගැන.
එයාට දුක හිතෙයි කියලා එයාලා එයාට අලුත් අපාර්ට්මන්ට් එකක් අරන් දීලා.
කැම්පස් එක පේන මානයේ තියෙන ගණන් වැඩි ස්ටුඩියෝ අපාර්ට්මන්ට් එකක්.
සෑම උදේකම එයා ඒ බිල්ඩින් එකේම තියෙන ජිම් එකට යනවා.
එයා ළඟපාත තියෙන ස්ටඩි කැෆේවල පාඩම් කරනවා.
-යමන්, ගහපන්! -ඒයි, උඹ ඒක නවත්තපන්.
-අරූව අල්ලගනින්. උඹ ඉවරයි. -යමු.
එයා යාළුවෝ එක්ක ඉන්ටර්නෙට් කැෆේ යනවා,
හවස් වරුවට බොන්න යනවා.
එයා කෑම ඕඩර් කරලා ගෙන්නගෙන ෆෝන් එක බල බලා නිදාගන්නවා.
දවස් කිහිපයකට කලින් එයා පොත් කියවන ක්ලබ් එකකටත් බැඳුණා.
ඔයා දන්නවද?
ඒක යූන්-හී කරන්න ආසාවෙන් හිටපු දෙයක්.
යූන්-හී මුකුත් කරගන්න බැරුව ඉස්පිරිතාලෙ ඉද්දි,
මූ දවසම හිනාවෙවී හොඳට ජීවත් වෙනවා.
ඇයි?
මම දන්නෑ ඇයි එයා හිනාවෙන්නේ කියලා.
මම යූන්-හීව බේරගන්නවා.
මම එයාට එයා කරපු වැරදිවලට දඬුවම් දෙනවා.
යූන්-හීගෙන් සමාව ඉල්ලන්න මට තියෙන එකම ක්‍රමය ඒක.
අනේ මාව මරන්න එපා, මම ආයේ එහෙම කරන්නෑ.
-මම දිවුරනවා! -චා යූන්-හී!
සිහියට එන්න!
චා යූන්-හී!
මට පාඩුවේ ඉන්න දීපන්!
මම කිව්වනේ ඒක මගේ වැරැද්ද කියලා. වැරැද්ද මගේ!
හැමදේම වුණේ මම නිසා!
එදා මම බීලා හිටියෙ නැත්නම්...
මම රෑ වෙලා එතනින් ගියේ නැත්නම්!
මම ඒ වගේ ඇඳුම් ඇඳගෙන හිටියෙ නැත්නම්!
ඒ හැමදේම මගේ වැරැද්ද!
සෙවීම: යැංහියොන්-දොං
ඇත්තම කිව්වොත්, ඒ වෙලාවේ එයා එළියේ ඉන්න තිබුණෙ නෑ
යැංහියොන්-දොං සිද්ධියේ CCTV දර්ශන...
CCTV එක දැක්කම මට කොල්ලා ගැන දුක හිතුණා.
යැංහියොන්-දොං කෙල්ල දැන් ප්‍රසිද්ධයිනේ. එයා ගැන ෆෝරම් එකකුත් තියෙනවා.
මම ඊයේ යැංහියොන්-දොං කෙල්ලව දැක්කා.
ලිංගික අතවරයේ ආරක්ෂිත කැමරා දර්ශන...
එහෙනම් එයා නොබී ඉන්න තිබුණා.
ඒකයි එයා බොන්නේ නැතුව, ඔය වගේ හිර ඇඳුම් අඳින්නේ නැතුව ඉන්න තිබුණේ.
එයා මොන සිහියෙන්ද මන්දා ඒ වෙලාවේ එළියේ ගියේ?
ඒකද ඔයා අත කපාගත්තේ?
ඒක ඔයාගෙ වැරැද්ද කියලා හිතුණ හින්දද? ඔයාටම දඬුවම් දෙන්නද?
නෑ.
ඒකෙන් බේරෙන්න.
මොකද මම කොච්චර උත්සාහ කළත්,
මගේ හිත ආපහු අර මතකයන්වලටම යනවා.
ඒ මතකයන් නැවතුණේ
බයට නියපොතු කාලා ඇඟිලිවල හම ගැලවුණාම විතරයි.
ඒ වේදනාව නිසා මට බය අමතක වෙනවා, ටික වෙලාවකට හරි.
එදා ඉඳන්, මට ජීවත් වෙන්න ඒ වේදනාව ඕන වුණා.
මට තිබුණ එකම ක්‍රමය ඒක
ඒ මතකයන්ගෙන් සහ මගේ ඇත්ත ලෝකයෙන් දුවලා බේරෙන්න.
එදා ඉඳන් හැම වේදනාකාරී මතකයකින්ම ඉතුරු වුණේ මේ කැළල විතරයි.
මිනිස්සු කියනවා මගේ කැළල කැතයි කියලා,
ඒත් මම වින්ද වේදනාව එක්ක බලද්දි?
මේ කැළල මහ දෙයක් නෙවෙයි.
ඒත් දන්නවද?
ඔයා දැන් කරන දේ මට රිදෙනවා.
ඒ නිසා අනේ.
අනේ මට පාඩුවේ ඉන්න දෙන්න!
මැරෙන එක මීට වඩා හොඳයි. මම ඕන තරම් ඉවසුවා.
ඒ නිසා ප්ලීස්, අහක බලන් මේක අතාරින්න!
ඔයා නිකන්ම "ඉවසුවා" නෙවෙයි.
ඔයා පුදුම විදියට දරාගෙන තියෙනවා.
අනික වුණ දේ
ඔයාගෙ වැරැද්දක් නෙවෙයි.
ඔයා කිසිම වැරැද්දක් කළේ නෑ.
ඔයා…
වින්දිතයෙක්
වැටෙන්නේ නැතුව ඒ අමාරු කාලේ පහු කරපු කෙනෙක්.
ලෝකය තාමත්
ඉන්නේ වින්දිතයාගේ පැත්තේ.
මමත් එහෙමයි.
ඔයා ඒක දන්නවා ඇති කියලා මම හිතනවා.
මම ආයේ එන්නම්.
-සමාවෙන්න. -ඔව්?
චා යූන්-හීගේ මැණික් කටුවේ බැන්ඩේජ් එක ආයේ දාන්න පුළුවන්ද?
ඒකෙන් ලේ එනවා.
හා, හරි.
එයාගෙ තත්ත්වය මම හිතුවට වඩා බරපතලයි.
එයා හැමදේම ප්‍රතික්ෂේප කරනවා, එයා එයාටම දොස් පවරගන්නවා.
මම හිතන්නේ වැදගත්ම දේ එයාව ඒ මානසිකත්වයෙන් ගොඩගන්න එක.
යූන්-ජේ ගැන මොකද හිතන්නේ?
එයාගෙත් තත්ත්වය ඒ වගේමයි.
ඉස්පිරිතාලෙදි එයා නංගිට සැරෙන් කතා කරපු එක ගැන එයා ලොකු පසුතැවීමකින් ඉන්නේ.
සිද්ධිය එක පැත්තකින් තියෙද්දි, දෙන්නට දෙන්නා හිත් රිද්දගෙනත් තියෙනවා,
දැනටමත් දෙන්නටම දරාගන්න අමාරු වෙලා තියෙන වෙලාවක.
ඇපීල් එකට තව කල් තියෙන නිසා, අපි උත්සාහ කරලා බලමු.
මිස්ටර් චාත් ඇපීල් එකට ලොකු ලෑස්තියක් වෙනවා.
එයා තනියම කරන විරෝධතාවය විතරක් නෙවෙයි,
එයා අර අපරාධකාරයා කරන හැමදේම ගැන හොයලා බලනවා.
ලොකුම ප්‍රශ්නේ තියෙන්නේ අර නරක මිනිහා හොඳට ඉන්න එකනේ.
මිස්ටර් ලිම් කොහොමද? එයා හොඳින්ද?
ඔව්, දැනට නම් හොඳයි.
ලෝකය තාමත්
ඉන්නේ වින්දිතයාගේ පැත්තේ.
මමත් එහෙමයි.
මම ආයේ එන්නම්.
මතකද මුළු රටම කැලඹුණා
යැංහියොන්-දොං වල වෙච්ච සිද්ධිය ගැන?
පස්සේ, මිනිස්සු ප්‍රශ්න කරන්න ගත්තා කෙල්ල කියපු දේ ඇත්තද කියලා.
මිනිස්සු කිව්වේ කොල්ලා මෙඩිකල් ස්ටුඩන්ට් කෙනෙක්නේ,
ඉතින් එයා මොකටද පාරේ ඉන්න ගෑනු කෙනෙක්ව ඇදගෙන ගිහින් දූෂණය කරන්නේ කියලා?
දැන් නම් ඒ කතාව යට ගිහින් වගේ.
ඒත් අපිට පේනවා අර කෙල්ලගේ අයියා තාමත් තනියම විරෝධතාවයේ යෙදෙනවා
ජාතික මන්ත්‍රණ සභාව ඉස්සරහා…
මුලින්ම, එයා මෙඩිකල් ස්ටුඩන්ට් කෙනෙක් නම්, ඒ කියන්නේ එයා බුද්ධිමත්.
එයාට ආයේ විභාග ලියලා වෙන තැනකට යන්න පුළුවන්.
එයාට මෙඩිකල් බෝඩ් එකට වුණත් යන්න පුළුවන්.
ඒකයි අර කෙල්ලගේ අයියා හැමදාම විරෝධතාවය කරන්නේ
ඒක වෙන එක නවත්තන්න ජාතික මන්ත්‍රණ සභාව ඉස්සරහා ඉඳන්.
චා යූන්-හී, වයස 23 සියෝහාන් විශ්වවිද්‍යාලයේ ශිෂ්‍යාවක්
මිස් කූ. මිස් චා…
මම යූන්-හී ළඟට යන්නම්. ඔයා යූන්-ජේ ළඟට යන්න. මිස්ටර් ලිම්වත් එක්කගෙන යන්න.
හරි.
චා යූන්-හී, වයස 23 සියෝහාන් විශ්වවිද්‍යාලයේ ශිෂ්‍යාවක්
ඇයි ඔයා මෙහේ?
ඇයි ඔයාගෙ අතට මොකද වුණේ?
ඔයා මොකද කරන්නේ?
මමයි ඔයාගෙන් ඒක අහන්න ඕන!
ඔයාට ඕනද මුළු ලෝකෙටම කියන්න ඔයාගෙ නංගි ලිංගික අතවරයකට ලක්වුණා කියලා?
ඒක එහෙම නෙවෙයි.
අපිට එයාව නිකන් අතාරින්න බෑනේ. අපි මොකක්හරි කරන්න ඕන!
මම කිව්වනේ මට ඒක එපා කියලා. මම කිව්වනේ ඕක නවත්තන්න කියලා!
හරි. කලබල වෙන්න එපා. ඔයාගෙන් ලේ එනවා.
මොකක්ද, මේක?
මගේ හිත දැනටමත් දහස් වාරයක් කෑලි කෑලි වලට කැඩිලා ඉවරයි.
මම අමතක කරන්න හදනකොටම ඔයා හැමදේම විනාශ කළා.
මම විඳවනවා කියලා දැනගන්න ඔයාට ඒක ඇස් දෙකෙන්ම දකින්න ඕනෙද?
මම මැරෙනවා දැක්කම ඔයා නවත්තයි නේද?
එහෙම නෙමෙයි. ඔයයි අර කාලකන්නියයි අතර තියෙන වෙනස මොකක්ද?
නෑ, ඔයා ඊටත් වඩා අන්තයි.
කරුණාකරලා මගේ ඇස් ඉස්සරහින් යන්න!
අපි ඔක්කොම මැරිලා යමු!
හරි, මට සමා වෙන්න.
මම යන්නම්…
ඒ නිසා කරුණාකරලා දැන්ම ඉස්පිරිතාලෙට යන්න.
ඔයාගෙන් ගොඩක් ලේ යනවා.
එයා කාමරේ නෑ.
එතකොට යුන්-ජේ?
එයත් මෙතන නෑ.
එයා කොහෙද?
එයාලට යන්න පුළුවන් එකම තැන ඇපාට්මන්ට් එක විතරයි.
ඉස්සෙල්ලම එහෙට යන්න.
චා යුන්-හි, වයස 23 සෝහන් විශ්වවිද්‍යාලයේ ශිෂ්‍යාවක්
ඉක්මන් කරන්න!
ඔයා මොකද මේ කරන්නේ? පිහිය බිම තියන්න!
ළඟට එන්න එපා, මම කපාගන්නවා!
සන්සුන් වෙන්න.
අපිට පුළුවන් විදියට අපි උදව් කරන්නම්, හරිද?
ඔයාලා කොහොමද උදව් කරන්නේ?
මම වෙනුවෙන් කියලා එයාලා ඇපිල් කරනවා, උද්ඝෝෂණය කරනවා.
කොහොමද ඒක මම වෙනුවෙන් වෙන්නේ?
ඇයි මම ආයෙමත් මිනිස්සු ඉස්සරහ ලැජ්ජා වෙන්න ඕනේ?
ඔයාගේ දෙමව්පියොයි යුන්-ජේයි ඒක පටන් ගත්තේ ඔයාට උදව් කරන්න.
ඒක මාර විහිළුවක්නේ.
මට මුලින්ම බැන්නේ මගේ පවුලේ අය.
ඇයි ඉතින් මෝඩයෙක් වගේ රෑ තිස්සේ එහෙ මෙහෙ රස්තියාදු ගැහුවේ!
තාත්තේ.
මොකද අඬන්නේ? ඇඬුවා කියලා ප්‍රශ්න විසඳෙන්නේ නෑනේ.
අම්මේ.
එයාලා ඔක්කොම මට බැන්නා.
මගේ හොඳම යාළුවා, මගේ අයියා යුන්-ජේ පවා.
ඕකයි මම කිව්වේ වැඩිපුර බොන්න එපා, ගෙදර යන්න කියලා!
ඔයාට ඕන වුණේම එළියට වෙලා පිස්සු නටන්නනේ!
මට අහන්න ඕන වුණේ ඒ දේවල් නෙමෙයි.
මට විශ්වාස කරන්න පුළුවන් වෙලා හිටපු අන්තිම කෙනාත් නැති වුණා.
මට හැමදේටම වඩා රිදුනේ ඒක!
ඒත් දැන් එයාලා කියනවා මේක කරන්නේ මම වෙනුවෙන්ලු?
මම කොහොමද ඒක පිළිගන්නේ? ඇයි මම ඒක තේරුම් ගන්න ඕනේ?
යන්න! තව අඩියක් හරි ළඟට ආවොත්, මම ඇත්තටම කපාගන්නවා!
චා යුන්-ජේ, වයස 23 සෝහන් විශ්වවිද්‍යාලයේ ශිෂ්‍යයෙක්
කූ නෝනා.
චා මහත්තයා අනතුරක වගේ.
ගිහින් යුන්-ජේව හොයාගන්න.
මම මෙතන දේවල් බලාගන්නම්.
කරුණාකරලා, සන්සුන් වෙන්න.
බෑ.
මේක ඉවර වෙන්නේ මම මැරුණොත් විතරයි.
ඒ නඩු වලටවත් තනි පුද්ගල උද්ඝෝෂණ වලටවත් කිසි දෙයක් විසඳන්න බැරි වුණා.
මම ඇති තරම් ඉවසුවා.
ඒ නිසා කරුණාකරලා මට පාඩුවේ ඉන්න දෙන්න!
චා යුන්-හි.
ඔහොම කපාගත්තා කියලා රිදෙන එක විතරයි වෙන්නේ. මිනිස්සු එච්චර ලේසියෙන් මැරෙන්නේ නෑ.
ඔයාට ඒ වගේ දෙයක් වෙලා නැත්නම් දන්නවා වගේ කතා කරන්න එපා.
ඔව්.
ඔයා වින්දේ මොනවද කියලා මම දන්නේ නෑ.
ඒත්…
ඔය දේ ගැන නම් මම හොඳටම දන්නවා.
ඔයා දන්නවද ඔයා මැරෙන්න හිතාගෙන අතේ නහරයක් කපාගත්තම
මොකද වෙන්නේ කියලා?
තුවාලෙන් රස්නෙට ලේ ගලනවා,
ඔයාගේ හදවත පිස්සුවෙන් වගේ ගැහෙනවා ඔයාට දැනෙයි
හරියට හදවත මැණික් කටුව ළඟ තියෙනවා වගේ.
ඔයා ඔයාවම කපාගන්නේ
මේ ලෝකේ ඔයා ආදරේ කරන කිසිම දෙයක් ඔයාට ඉතුරු වෙලා නෑ කියලා හිතෙන නිසා,
ඒත් ඔයා එතනම රැඳෙනවා,
වේදනාව පිටුපස හැංගිලා තියෙන පසුතැවීම් තේරුම් අරගෙන.
මම හිතුවේ හැම දේම මගේ වැරැද්ද කියලා.
මොකද මම ජීවත් වෙලා ඉන්න එක ගැනත් මට වරදකාරී හැඟීමක් දැනුණා.
රියොන්.
ඇයි ඔයා තීරණය කළේ…
කොහොමද ඔයා තාත්තට කලින් යන්නේ?
එදා ඉඳන්,
මම ජීවත් වුණේම පසුතැවිල්ලෙන්,
හුඟාක්, හුඟාක් කාලයක් තිස්සේ.
ඒ නිසා කරුණාකරලා, එදා වෙච්ච දේට
ඔයා ඔයාටම දොස් පවරාගන්න එපා.
වින්දිතයා ඔයා.
වරදකරුවා නෙමෙයි.
එයා තමයි
තනි කැමැත්තට ඔයාට රිද්දුවේ.
කාටවත් බෑ ඔයාට දොස් කියන්න.
ඒ ඔයාම වුණත්…
ඔයාට බෑ ඔයාටම දොස් කියාගන්න.
පුළුවන්ද කෙනෙක්ට
මේ වගේ කැත කැළලක් එක්ක
ඇත්තටම හරි හමන් ජීවිතයක් ගෙවන්න?
ඒක කැත නෑ.
ඒක සාක්ෂියක්…
ඔයාට ජීවත් වෙන්න කොච්චර ඕනෙකමක් තිබුණද කියන එකට.
ජීවත් වෙන්න ඕන නිසා.
මොකද ඔයාට ජීවත් වෙන්න ඕන වුණා.
ඒ නිසා ජීවත් වෙන්න, යුන්-හි.
මට ජීවත් වෙන්න ඕනේ.
මට ජීවත් වෙන්න ඕන වුණා.
අපේ නිලධාරීන් කලින් යුන්-ජේව හම්බවෙන්න ගියා.
එයා එදා වෙච්ච හැමදේටම
එයාටම දොස් පවරාගන්නවා වගේ.
ඔයයි යුන්-ජේයි
වෙන කාටත් වඩා එකිනෙකාට ආදරෙයි.
ඔයාලා පොඩ්ඩක් නොගැලපෙන තැනක ඉන්නේ.
ඔයයි අර කාලකන්නියයි අතර තියෙන වෙනස මොකක්ද?
නෑ, ඔයා ඊටත් වඩා අන්තයි.
කරුණාකරලා මගේ ඇස් ඉස්සරහින් යන්න!
අපි ඔක්කොම මැරිලා යමු!
නෝනා, මම මොකද කරන්නේ?
යුන්-ජේ.
අනේ, යුන්-ජේව හොයාගන්න.
ඔයා මොනවද මේ කියන්නේ?
මම…
මම යුන්-ජේට මැරෙන්න කිව්වා.
එයත් අර කාලකන්නියා වගේමයි කියලා.
මගේ ඇස් ඉස්සරහින් යන්න කියලා.
මම එහෙම කිව්වේ තරහට.
මම ඇත්තටම නෙමෙයි කිව්වේ. මම මොකද කරන්නේ?
ලිම් මහත්තයා, අපි කොහෙද යන්නේ?
තක් නම්-ඉල්ගේ ගෙදරට.
ඒත් මම හිතුවේ අපි චා මහත්තයව හොයනවා කියලා.
මම එයා වුණා නම්, මම කලින්ම මේ කාලකන්නියාව මරලා.
මෙතන 105 බිල්ඩිම කියලා තිබුණට, මේ තියෙන්නේ 104 බිල්ඩිමනේ.
අපිට චා මහත්තයව හොයන්න ඕනේ…
ශික් විතරක්.
ලිංගික අතවර කරන්නන්ට දෙන දඬුවම් ප්‍රතිශෝධනය කරනු!
මේක මාර විහිළුවක්නේ.
උඹ ඇත්තටම හිනා වෙනවා.
මම අහලා තිබුණා උඹ දවස තිස්සෙම හිනා වෙවී කිසිම ගාණක් නැතුව ඉන්නවා කියලා.
ඒ වුණාට උඹ ඇත්තටම හිනා වෙනවා.
මොකක්ද, තමුන් කවුද?
තමුන් කොහොමද ඇතුළට ආවේ?
බලුවැඩේ.
ඒයි.
ආ හරි.
දැන් මම දන්නවා උඹ කවුද කියලා.
උඹව එව්වේ මම අතවර කරපු අර බැල්ලිගේ අයියා නේද?
කාලකන්නියා!
ඕක කරන්න එපා.
ඔයාගේ අත්වල ලේ ගාගන්න එපා.
මොකද මම මේ කාලකන්නියාව මරන්නයි යන්නේ.
අනේ ප්ලීස්.
මොකද? උඹටත් අර නංගි වගේ ප්‍රවෘත්තියක් වෙන්න ඕනෙද?
මහත්තයා…
ලිම් මහත්තයා.
පොඩ්ඩක් ඉන්න, ලිම් මහත්තයා!
ශික්.
ඇයි ඔයා එයාව නවත්තන්නේ නැත්තේ? මම මොකටද නවත්තන්නේ?
ඕක මැරෙන්නම ඕන එකෙක්.
චා යුන්-ජේ මහත්තයා!
ඔයා මේ දේවල් කරන්න ඕන වෙලාව නෙමෙයි මේක.
මම දන්නවා.
මටත් මැරෙන්න වටිනවා කියලා. මමත් අර කාලකන්නියා වගේමයි කියලා!
ඇයි ඔයා අර කාලකන්නියා වගේ වෙන්නේ?
මම දන්නවා ඔයාට එයාව මරන්න ඕනේ කියලා,
ඒත් මේක එහෙම විසඳන්න පුළුවන් ප්‍රශ්නයක් නෙමෙයි.
ඔයත් ඒක දන්නවනේ! නෑ.
මේක ඉවර වෙන්නේ අරූ මැරුණම විතරයි.
යුන්-හිටයි මටයි සතුටින් ඉන්න පුළුවන් එකම විදිය ඒකයි.
හරි.
එහෙනම් එයාව මරන්න
ඊටපස්සේ ඔයත් මැරෙන්න.
ප්ලෑන් එක ඒක නේද?
ඒත්…
මම ඔයා වුණා නම්.
මම ඒක කරන්නේ නෑ.
මම චා මෙනවිය ළඟට යනවා.
මට එහෙම කරන්න අයිතියක් නෑ.
මොකද මේ හැමදේම මගේ වැරැද්ද.
රෙද්ද, ඒක ඔයාගේ වැරැද්ද නම්…
ඒක ඔයාගේ වැරැද්ද නම්, ගිහින් එයාට කියන්න ඔයාට සමාවෙන්න කියලා.
එයා ඔයාව එපා කිව්වත්!
එයා ඔයාගේ සමාව භාර නොගත්තත්, එයාට කියන්න ඔයාට කණගාටුයි කියලා.
ඔයා හිතනවද ඔයා නැති වුණාම හැමදේම හරියයි කියලා?
ඉතුරු වෙන මිනිස්සු ගැන මොකද හිතන්නේ?
ඔයා හිතන්නේ මේ වෙලාවේ වැඩිපුරම විඳවන්නේ කවුරු කියලද?
හිතලා බලන්න චා මෙනවිය මේ කාලේ පුරාවටම තනියම කොච්චර වේදනාවක් විඳින්න ඇද්ද කියලා.
තනි පුද්ගල විරෝධතා.
පළිගැනීම්.
ඒ දේවල් කරනවා වෙනුවට,
එයාගේ ළඟින් ඉන්න.
ගිහින් එයාට කියන්න
එයා ජීවත් වුණ එක ගැන, එයා දරාගෙන හිටපු එක ගැන ඔයා කොච්චර සතුටු වෙනවද කියලා.
කරුණාකරලා.
මට මැරෙන්න පුළුවන්
මගේ ආදරණීය නංගි වෙනුවෙන්…
එහෙම වෙන්න ඕන නම්.
ඒත් මම බය වුණා.
එයා මට වෛර කරයි කියලා.
එයා මත් එක්ක තරහ වෙයි කියලා. ඒකයි…
ඒ නිසා ඉක්මන් කරලා ගිහින් එයා ළඟින් ඉන්න. දැන්ම යන්න.
ලිම් මහත්තයා!
කිසිම මර දූතයෙක්ට මිනිස්සුන්ගේ ප්‍රශ්නවලට මැදිහත් වෙන්න බෑ.
ඔයාට ඒක අමතක වුණාද? මගෙන් අයින් වෙනවා.
ලිම් මහත්තයා, කරුණාකරලා! ඕක නවත්තන්න.
ඇයි?
කවුරුත් ආරක්ෂා කළේ නෑ
චා මෙනවියවවත්, චා මහත්තයවවත්.
ඒක ඔයාගෙ වැඩක් නෙවෙයි.
ඔයාලා කවුද?
මං වෙනුවෙන් රණ්ඩු වෙන්න ඔයාලා කවුද?
තමුන් හිතන් ඉන්නේ තමුන් මහා ලොකු වීරයෝ කියලාද?
තමුන්ලා හිතන්නේ තමුන්ලා මාර පොරවල් කියලාද?
පුළුවන් නම් කරලා බලනවා, යකෝ.
බලමු කවුද ඉස්සෙල්ලා මැරෙන්නෙ කියලා. මමද නැත්නම් අර බැල්ලිද කියලා.
ලිම් මහත්තයා.
සිහියට එන්න ලිම් මහත්තයා. මේ වෙලාවේ මෙහෙම කරන්න එපා.
මේ වගේ කාලකණ්ණින්ව උසාවි දාලා...
නියම දඬුවම් දෙන්න ඕනේ.
මට සමා වෙන්න.
ඔයාලා මේ විකාරයක් නටනවා.
ඔය වගේ ඇඳුම් ඇඳගෙන බිබී...
දඟලන්නේ පිරිමින්ව අවුස්සගන්නනේ.
එයාමයි මුලින්ම මාව ඇවිස්සුවේ,
-දැන් මොකද මටම බැන-- -මොකක්?
ඔයා දන්නවනේ.
ඔයත් ලස්සනයි.
අර බැල්ලි වගේම ලස්සනයි.
මූ නම් මහ...
උඹනම් කවදාවත් හැදෙන එකෙක් නෙවෙයි.
කොහොමත් මං උඹේ මතකය මකලා දානවා,
ඒත් ඊට කලින් එක පාරක් ගහන්න දීපන්.
උසාවිය
ලිංගික අතවර විතරයි...
වින්දිතයාගෙත් වැරැද්දක් තියෙනවා කියන එකම අපරාධය.
ඒත් ඇයි
අපරාධකාරයෝ හිතන්නේ ඒක කළාට කමක් නෑ කියලා?
කොටට ඇඳලා හිටපු නිසාද? රෑ වෙලා තිබුනු නිසාද?
පාළු තැනක් නිසාද? බීලා හිටපු නිසාද?
එහෙම බැලුවොත්, මෙතන ඉන්න ඔයාලා හැමෝම මේ වගේ අපරාධවල ගොදුරක් වෙන්න පුළුවන්...
ඒ වගේම ඒ අපරාධ සාධාරණීකරණය කරාවි.
අපරාධයක් සාධාරණීකරණය කරන්න කිසිම හේතුවක් නෑ.
අඩුම තරමේ
එයා තාම අවුරුදු 20ක කොල්ලෙක් වුණාට...
එයා අනාගතයක් තියෙන වෛද්‍ය ශිෂ්‍යයෙක් වුණාට... ඒ මොකක්වත් අදාල නෑ.
මොහොතක වැරදීමක්?
තමන්ගේම දරුවාට මේ දේ වුණානම් ඔයාලා ඕක කියයිද?
-එයා හරි. -ඒක ඇත්ත.
ලිංගික අතවරය කියන්නේ...
ආත්මය මරා දැමීමක්.
මේ නිසා, අපරාධකරුවන්ට අපරාධකරුවන්ට දෙන දඬුවම ලැබෙන්න ඕනේ,
මොන නිදහසට කරුණු කිව්වත් වැඩක් නෑ.
ඒ නිසා මම
මේ දඬුවම ඉල්ලා සිටිනවා.
කොරියාවේ සාමාන්‍ය ආයු අපේක්ෂාව අවුරුදු 83.3 යි.
වින්දිතයාගේ වයස අවුරුදු 23ක් අඩු කළාම, ඉතුරු වෙන්නේ අවුරුදු 60 යි.
මේ හා සම්බන්ධ වීඩියෝ 138 ක් සහ අන්තර්ජාල කමෙන්ට් 9,826 ක්...
එකකට අවුරුද්ද ගානේ බැලුවොත්.
විත්තිකරු වන මිනීමරු තක් නම්-ඉල් හට,
වසර 10,024 ක සිර දඬුවමක් නියම කරන ලෙස මම ඉල්ලා සිටිනවා.
ඔව්!
නිශ්ශබ්ද වන්න!
කරුණාකර නිශ්ශබ්ද වන්න.
ස්තූතියි යූන්-ජේ.
මාව නඩු විභාගයට එක්කන් ආවට.
ඇත්තටම ඒක කරන්න කිව්වේ පැමිණිලි පාර්ශවයෙන්.
එහෙමද.
ඒ වුණාට ස්තූතියි.
මම ආපු එක හොඳයි.
ජීවත් වුණාට ස්තූතියි, මේ දේවල් දරා ගත්තට ස්තූතියි යූන්-හී.
මං මුලින්ම කියන්න ඕන වුණේ ඒක,
ඒත් මම ඔයාගෙ හිත රිද්දුවා විතරයි.
ඒකට කරන්න දෙයක් තිබුනේ නෑ. අපි දෙන්නම හිටියේ අපි ගැනම තරහින්.
මගේ වේදනාව දරාගන්න බැරුව මම ඒක ඔයාගෙ පිටින් යැව්වා,
ඒකේ ඔයාගෙ කිසිම වැරැද්දක් නැති වුණාට.
මට සමා වෙන්න.
මටත් සමා වෙන්න.
ආයෙ කවදාවත් ලෝකෙන් හැංගෙන්න එපා.
දුවන්නෙ නැතුව, හැංගෙන්නෙ නැතුව ඉන්න.
මම ඔයාගෙ ළඟින්ම ඉන්නම්.
හරි.
චා මහත්තයයි චා නෝනයි ගැන සියල්ල හොඳින් විසඳුණු එක ගැන සතුටුයි.
ඒක ලේසි වෙන එකක් නෑ,
ඒත් එයාලා එකිනෙකාට උදව් කරගෙන මේ ප්‍රශ්නෙ ජය ගනීවි.
ලිම් මහත්තයාටත් ප්‍රශ්නයක් වෙන එකක් නෑ නේද?
එහෙම වෙන එකක් නෑ.
මම එයාව කවදාවත් එහෙම දැකලා නෑ.
ඒ ගැන මතක් වුනු එකේ, මං එයාට කෝල් එකක් ගන්න ඕනේ.
එයා වැඩිහිටියෙක්නේ. එයා බලා ගනීවි.
ඒ ගැන කරදර වෙන්න එපා.
තමුසෙලා මට විහිළු කරනවද?
අවුරුදු පහළොවක්? පිස්සු යක්කු.
ඒයි! දන්නවද මං කවුද කියලා?
මගේ තාත්තා තමුසෙලාට නිකන් ඉඳී කියලා හිතුවද?
මං ඇපිල් කරලා තමුසෙලා ඔක්කොගෙන්ම පලි ගන්නවා, දැනගන්නවා!
-කට වහගන්නවා ඕයි. -තමුසෙලාට මං හෙණ ඉල්ලනවා. මොකක්ද තමුසෙගෙ නම?
ගාඩ්, මොකක්ද නම? කියපිය පරයෝ!
උත්තර දීපිය! නම කියපිය යකෝ!
ගාඩ්, කතා කරපිය!
වාහනයක්වත් එලවාගන්න බැරි කාලකණ්ණි මට බණ කියන්න එනවා.
දොර ඇරපිය.
ෂික්!
මොකක්ද?
මෙතන කවුරු හරි හිටියා නේද?
පාලම යටට වැටෙන්න ඇති.
ඉක්මනට ගිහින් බලපල්ලා.
මුන් මොනා කරනවද මන්දා?
බදු සල්ලි අරගෙන කරන මගුලක් නෑ, බස් එකේ හැටි බලපන්කො.
කවුද යකෝ මේ?
ඕන කෙනෙක්ට මේකට නගින්න පුළුවන්ද?
තක් නම්-ඉල්. උපත 1997 සැප්තැම්බර් 27, පාන්දර 3:44.
මේ ජීවිතය අවසන්.
මොන විකාරයක්ද මේ?
තව විනාඩි දහයකින් හාට් ඇටෑක් එකක් ඇවිල්ලා තමුසෙ මැරෙනවා.
මට ආයු කාලය වෙනස් කරන්න බෑ,
ඒත් මැරෙන විදිහ වෙනස් කළාට කමක් නෑනේ?
තමුසෙ වගේ එකෙක්ව ලේසියෙන් මරන්න හොඳ නෑනේ.
ගිනි ගන්නවා!
ගාඩ්. ගිනි ගන්නවා!
ගාඩ්. ගිනි ගන්නවා! ගින්නක්!
ඕන තරම් කෑගහපන්.
උන්ට ඇහෙන්නේ නෑ.
දොර ඇරපියව්.
මාව බේරගනිල්ලා!
ගින්න නිවපල්ලා!
දොර ඇරපියව් යකෝ.
ඇරපිය. අනේ.
මාව බේරගන්න.
එයාව පස්සෙන් එලවපු කකුල් දෙක.
එයාව අල්ලගත්ත අත් දෙක.
හිනා වුනු කට, දිහා බලපු ඇස් දෙක.
මේ හැම එකක්ම අපායේ ගින්නෙන් පිච්චිලා යාවි.
ඒක දරාගන්න බැරි තරම් වේදනාකාරී වේවි.
මට සමාවෙන්න.
මට සමාවෙන්න. හරිද?
සමාවෙන්න!
අධිකරණ අමාත්‍යංශය හදිසි ප්‍රවාහනයක්
ඒයි.
-ඕකත් චිත්‍රයක්ද බං? -උඹනම් ඉල්ලගෙන කන්නයි යන්නේ.
පාඩම් කරපන් බං.
හා.
ඇයි?
අම්මේ.
යොන්ග්-සික් එහෙම මට විහිළු කරනවා.
ඇයි ඒ මොකද?
එයාලා මගේ නම කැතයි කියලා විහිළු කරනවා.
එයාලා කිව්වා ඒක බල්ලෙක්ගෙ නමක් වගේලු...
ඒ ළමයි මොකුත් දන්නේ නෑනේ.
ඔයාගේ නම ගොඩක් වටිනා නමක්.
ඇත්තටම?
ඔව්.
පන්සලේ හාමුදුරුවෝ තමයි ඒ නම දාලා දුන්නේ.
මෙහෙ එන්නකෝ.
'රියුන්' කියන්නේ "උසස්" කියන එක.
'ගූ' කියන්නේ "බේරා ගන්නවා" කියන එක.
ඒ කියන්නේ ඉහළක ඉඳන් ගොඩක් අයව බේරාගන්න කෙනෙක් කියන එක.
අම්මාට ලියන්නත් පුළුවන්ද?
ඔක්කොම බෑ, ඒත් මගේ පුතාට කියලා දෙන්න තරම් පුළුවන්.
අම්මා දන්නැති දෙයක් නෑනේ, අම්මට බැරි දෙයකුත් නෑනේ.
ඇත්තටම? ඔයා එහෙම හිතනවද?
ඔව්.
ලිම් මහත්තයා ජීවත් වෙලා ඉද්දි
කෙනෙක්ව මරලා තියෙනවා කියලා මට ආරංචි වුණා.
දැන් ඔෆිස් එකේ යන කතාව ඔයා දන්නවද?
ඔයා අහපු දේ ඇත්ත.
මම රියුන්-ගූව එක්කන් ගියේ එයා මිනී මරපු නිසා.
කූ නෝනා, මට කියන්නකො. ලිම් මහත්තයාට ඇත්තටම මොකද වුණේ?
ඇයි එයා ඔච්චර විඳවන්නේ?
කාලෙකින් දැක්කේ, ගුම්-හොන්ග්.
මම දැන් ගිසෙන්ග්වරියක් නෙවෙයි.
කිලිටි වුනු රෙද්දක්,
කොච්චර හේදුවත් ඒ පැල්ලම කවදාවත් යන්නේ නෑ.
ගැහැණියක් විදිහට, මගේ නමට තවත් කැළැල් එකතු කරගන්න මම කැමති නෑ.
ගුම්-හොන්ග්ට තමන් කවුද කියලා අමතක වෙලා වගේ.
අර කාලකණ්ණි ඒ පාහර වැඩේ කළේ නැත්නම්,
ඔයාටයි යූ-හ්වාටයි දෙන්නටම...
මොන පාහර වැඩේද?
💜💜සිංහල පරිවර්තනය : සුලෝචනා ජයකොඩි💜💜